Bemutatta új futballistáját a Leicester City
Lecsaptak a Manchester United korábbi ászára, Jonny Evansre.
Rutinos védővel erősít a Leicester, amely pénteken bejelentette, hároméves megállapodást kötött a legutóbb a West Bromban szereplő Jonny Evansszel. Az északír futballista csaknem 250 mérkőzést játszott a Premier League-ben, jórészt a Manchester Unitedben.

A hetvenszeres válogatott Evans a „rókák” második nyári igazolása, a portugál Ricardo Pereira is a védelmet megerősíteni érkezett a 2015-16-os idény bajnokához. Nem csoda, hogy a szakmai stáb a hátsó alakzat megerősítésén fáradozik, hiszen a legutóbbi évad kilencedik helyezettje 38 bajnokin hatvan gólt kapott.

Nyitókép: Alex Livesey/Getty Images

MEGNÉZEM A TELJES FILMET!
Nemzetközi foci